Satoru Iwata

Satoru Iwata (岩田 聡, Iwata Satoru, 6 Dèsèmber 1959 - 11 Juli 2015) panèka pangosaha, pemrogram, parancang, bân produser èn-maènan video. Iwata ajabat mènangka prèsidèn bân ajabat mènangka eksekutif palèng tèngghi (CEO) Nintendo sè kapèng empa'. Iwata anḍi' kontribusi rajâ ḍâlem malèbâr pangalèburrâ èn-maènan video kalabân fokus ḍâ' èn-maènan sè inovatif bân sè masenneng orèng, ètèmbhâng perangkat keras sè canggih.

Iwata lèbur ḍâ' video gim molaè ghi' kènè' bân aghâbây gim nè'-kènè'an lu-ghâlluna è bâkto ghi' SMA. Iwata aghâdhui jurusân èlmo komputer è Institut Teknologi Tokyo. Iwata agabung kalabân perusahaan pangembangan gim HAL Laboratory (HAL) è taon 1980 bâkto kuliyâ. neng perusahaan jârèya, Iwata alako mènangka programmer bân alako sareng Nintendo kantos aghâbây gim komersial è taon 1983. Iwata ampon akontribusi ḍâ' pan-bârâmpan gim, èyantarana seri EarthBound bân Kirby. Bâkto HAL Laboratory para' bangkrudhâ, Iwata dhâddhi prèsidènna è taon 1993 polana èsoro Hiroshi Yamauchi, sè aropa'aghi prèsidèn Nintendo è bâkto jârèya. È bâkto Iwata dhâddhi prèsidèn HAL, Iwata mabâli stabilitas kauangan perusahaan. È taon-taon salastarèna, Iwata alako è pengembangan seri Pokémon bân Super Smash Bros. Iwata noro' Nintendo mènangka kepala perencanaan perusahaan è taon 2000.

 Kaoḍi'ân Awwâl 
al=Komputer pribadi model Commodore PET 2001|ka|jmpl|Commodore PET 2001, sèri muḍèl sè paḍâ sè èbelli Iwata neng taon 1978 pas èbhungkar.
Satoru Iwata rèmbi' è tangghâl 6 Dèsèmber 1959, bân èparajâ è Sapporo, Jeppang. Èppa'an alako mènangka pongghâbâ prefektur.Martens, Todd (12 Juli 2015). "Nintendo's Satoru Iwata dies at 55; under him, Wii created hordes of new gamers". Los Angeles Times. Tribune Publishing. Èarsip ḍâri versi asli tangghâl 14 Juli 2015. Èaksès tangghâl 3 Dèsèmber 2025.Inoue, Osamu (2009). Nintendo Magic: Winning the Video Game Wars. Ètarjemma sareng Paul Tuttle Starr. Tokyo, Jeppang:  Vertical (Èpaterbi' tangghâl 27 April 2010). ISBN 978-1-934287-22-4. È masa SMP bân SMA, Iwata nojjhuaghi kamampowan kapamimpènan kalabân peranna mènangka katowa kellas, katowa OSIS, bân katowa proyek kalompok. Pangalaman lu-ghâlluna neng komputer èkaolle è SMP, è bâkto ngoprasiaghi komputer dèmo sè aghunaaghi jaringan tèlpon. Iwata segghut èntar ka kareta bâbâ tana Sapporo bân amaèn èn-maènan angka sèderhana, sè èsebbhut Game 31, kantos èkuasai.Kasai, Omasu (Januari 1994). Gēmudezainā nyūmon ゲームデザイナー入門 [Introduction to Game Design] (ḍâlâm bhâsa Jeppang). Tokyo, Jeppang: Shogakukan. ISBN 978-4-09-220205-4. Kalabân pèssè sè ètabung dâri ngoraè pèrèngnbân pan-bârâmpan pèssè tambâ'ân ḍâri eppa'an, Iwata mellè HP-65, kalkulator sè bisa èprogram, è taon 1974. Saellana maso' ka SMA Hokkaido Sapporo Minami è bulan April è taon 1975, Iwata molaè aghâbây èn-maènan dhibi' è taon aḍâ'.Inoue 2009, kaca 57. Kalabân aghâdhui kalkulator elektronik, Iwata aghâbây pan-bârâmpan èn-maènan angka kènè', akadhi Volleyball bân Missile Attack, sè èbâgi ḍâ' ca-kanca sakellassa.Takenaka, Kiyoshi (9 Dèsèmber 2008). "Satoru Iwata – the man behind Nintendo's casual gaming boom". news.com.au. News Limited. Èarsip ḍâri aslina tangghâl 7 Oktober 2013. Èaksès tangghâl 27 Maret 2012.

 Sombher